 Mujtamac kastaa wuxuu leeyahay qaybo bulsho oo kala gedisan, kuwaasoo mid kastaaba leeyahay martabad iyo kaalin lagu qadariyo oo uu bulshadda kaga jiro, sida macalinka, sugaanyahanka, dhakhtarka, askariga, siyaasiga, madax-dhaqameedka iwm, hubaal waxaa ah, in mid kastaaba yahay dhardhaar muhiim u ah taagnaanta iyo jiritaanka qaran kasta, oo haddii midkood gabo kaalintii uu ku jiray uu dheeli ku imanayo hanaan socodkii qarankaas, Somaliland, waxay ka mid tahay dadyowga ay bulshadiisu leedahay qaybaha kala duwan ee aan kor kusoo xusay, si weyna ugu soo caana-maalay, gaar ahaan, bulshadani waxay lahayd madax-dhaqameed si lixaad leh uga soo qayb qaatay xasilintii dalkan marar badan oo ay ka dhacday xasilooni-darro siyaasadeed iyo colaado ahli ahi, dhab ahaantiina waxay sabab u noqdeen in la joogo mustawaha nabadeed iyo kan horumarineed ee maanta Somaliland kaga gedisan tahay dhulyowga kale ee Soomaalidu degto intooda badan. 